Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 138/12/8802	Košice I, 14.5.2012
EEČ : 2-63-108-2012

U Z N E S E N I E

Trestná vec:	obvinená XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 79,07 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: Košická šachová škola 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ XXXXX I pod spisovou značkou ORP-952/SE-KE-2012.

Skutková veta: 

     	- dňa 06.03.2012 v čase okolo 15.45 hod. v HM Tesco, ul. XXXXX č.1 v Košiciach, odcudzila na predajnej ploche viacerých oddelení tovar a to 2 páry šnúrok do topánok hnedej farby, hračku pre psa v tvare pneumatiky, orechovú posýpku 150 g, salámu Nitran 0,570 g, bravčové mäso na guľáš 500 g, 1 ks pečiva s tvarohovou náplňou, 1 ks pečiva s orechovou náplňou, 1 ks pečiva so slivkovou náplňou, čokoládové tyčinky nugátové 280 g, čokoládové tyčinky kokosové  275g, čokoládové tyčinky nugátovo-karamelové 280 g, čokoládové tyčinky karamelové 280g, čokoládové tyčinky mix 414g, dennú tlač 1 ks Korzár, 1 ks denník Sme, 1 ks plemená pre psov, 1 ks kniha Svet psov a 1 ks Vidiecka kuchárka a s uvedeným tovarom išla na oddelenie textilu, kde si predmetný tovar v skúšobnej kabínke dala do svojej tašky zn. Kaufland a s tovarom v taške prešla cez pokladničnú zónu bez zaplatenia, čím pre XXXXX, ul. XXXXX č. 1/A uvedenou krádežou spôsobila škodu vo výške 79,07 € a uvedeného skutku sa dopustila ako osoba, ktorá bola za obdobný čin v predchádzajúcich dvanástich mesiacoch postihnutá.

Odôvodnenie: 

	Uznesením policajného orgánu OO PZ XXXXX - Sever sp. zn. ČVS: ORP-952/SE-KE-2012 zo dňa 06.03.2012 bolo začaté trestné stíhanie a vznesené obvinenie XXXXX pre prečin krádeže podľa § 212 ods. 2 písm. f/ Trestného zákona na tom skutkovom základe, že 

	-  dňa 06.03.2012 v čase okolo 15.45 hod. v HM Tesco, ul. XXXXX č.1 v Košiciach, odcudzila na predajnej ploche viacerých oddelení tovar a to 2 páry šnúrok do topánok hnedej farby, hračku pre psa v tvare pneumatiky, orechovú posýpku 150 g, salámu Nitran 0,570 g, bravčové mäso na guľáš 500 g, 1 ks pečiva s tvarohovou náplňou, 1 ks pečiva s orechovou náplňou, 1 ks pečiva so slivkovou náplňou, čokoládové tyčinky nugátové 280 g, čokoládové tyčinky kokosové  275g, čokoládové tyčinky nugátovo-karamelové 280 g, čokoládové tyčinky karamelové 280g, čokoládové tyčinky mix 414g, dennú tlač 1 ks Korzár, 1 ks denník Sme, 1 ks plemená pre psov, 1 ks kniha Svet psov a 1 ks Vidiecka kuchárka a s uvedeným tovarom išla na oddelenie textilu, kde si predmetný tovar v skúšobnej kabínke dala do svojej tašky zn. Kaufland a s tovarom v taške prešla cez pokladničnú zónu bez zaplatenia, čím pre XXXXX, ul. XXXXX č. 1/A uvedenou krádežou spôsobila škodu vo výške 79,07 € a uvedeného skutku sa dopustila ako osoba, ktorá bola za obdobný čin v predchádzajúcich dvanástich mesiacoch postihnutá.

	Preskúmaním príslušného spisového materiálu som zistil, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku. 

	Obvinená a zástupca poškodenej strany uzavreli dohodu dňa 23.04.2012 o zmieri. Obvinená v rámci dohody slobodne, vážne, zrozumiteľne a určito vyhlásila, že spáchala skutok, za ktorý je stíhaná.

	Dňa 21.04.2012 peňažnú sumu vo výške 60,- € obvinená zložila na depozitný účet Krajskej prokuratúry XXXXX č. ú. 7000194644/8180 určenú vo výške 50 % na peňažnú pomoc obetiam trestnej činnosti a 50 %, t. j. 30,- € pre XXXXX 

	Táto suma je primeraná závažnosti spáchaného trestného činu.

	Obvinená a zástupca poškodenej strany s týmto spôsobom vybavenia veci vyslovili súhlas. 

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 

	Preto som rozhodol tak, ako je to uvedené vo výrokovej časti tohto uznesenia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor